Diari Oficial de la Generalitat Valenciana


Sumari del DOGV 3616, del 02-11-1999 (1999/8956)

Informació pública del programa d'actuació integrada i proposta juridicoeconòmica de la unitat d'execució residencial número 10.
--------------------------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8956


Organisme emissor
:   Ajuntament d'Almoradí

Tipus de document
:   Anunci

Informació pública del programa d'actuació integrada i proposta juridicoeconòmica de la unitat d'execució residencial número 10. [1999/Q8956]
  
Una vegada presentat en aquest ajuntament, a l'empara del que s'estableix en l'article 45 de la Llei Reguladora de l'Activitat Urbanística, una proposta de programa d'actuació integrada, i una proposta juridicoeconòmica de la unitat d'execució residencial número 10, de les establides en les Normes Subsidiàries de Planejament Municipal vigents, presentada per l'Agrupació d'Interés Urbanístic Heredades, UER-10, AIU, amb la documentació complementària, composta d'estudi de detall de l'illa CD, projecte de reparcel·lació i projecte d'urbanització.
  
L'alcalde president de l'Ajuntament d'Almoradí, mitjançant el Decret de data 5 d'octubre de 1999, ha resolt:
  
Primer
  
Sotmetre a informació pública la proposta de programa d'actuació integrada, i la proposta juridicoeconòmica de la unitat d'execució residencial número 10 de les establides en les Normes Subsidiàries de Planejament Municipal vigents, presentada per l'Agrupació d'Interés Urbanístic Heredades, UER-10, AIU, amb la documentació complementària, composta d'estudi de detall de l'illa CD, de projecte de reparcel·lació i de projecte d'urbanització, tot això d'acord amb el que s'estableix en l'article 45.2.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Mitjançant la publicació d'anuncis en el Diari Oficial de la Generalitat Valenciana, un periòdic d'ampla difusió a la localitat i al tauler d'anuncis de l'ajuntament, i la remissió d'un avís amb el contingut al domicili fiscal dels qui consten al Cadastre com a titulars de drets afectats per l'actuació proposada.
  
Segon
  
Els projectes, juntament amb l'expedient que s'instrueix, es podran examinar a l'Oficina Tècnica d'Urbanisme d'aquest ajuntament pel termini de 20 dies, comptadors des de la darrera publicació d'aquest edicte en el Diari Oficial de la Generalitat Valenciana, i s'hi podran presentar al·legacions i alternatives tècniques que es consideren oportunes. Si es presenten alternatives tècniques, el termini anterior es prorrogarà per 20 dies més.
  
Tercer
  
Després de transcorregut aquest termini, es podran presentar proposicions juridicoeconòmiques en competència, durant cinc dies, amb la presentació de la plica corresponent tancada, amb la documentació continguda en l'article 32.c i d) de la Llei Reguladora de l'Activitat Urbanística. Aquestes pliques s'obriran el dia següent hàbil a aquell en què finalitze el període de presentació, i romandrà en informació pública per un període addicional de 10 dies, durant el qual es podran examinar i formular les al·legacions que s'estimen pertinents.